== Håndværkerskolen ==
Lærersønnen [[Andreas Bentsen]] havde været i [[tømrer]]lære, men tog også lærereksamen. På [[Lærerseminarium|seminariet]] var Ernst Trier en af hans lærere, og i [[1868]] ansatte Trier ham som højskolelærer. Bentsen byggede hus på højskolens grund og boede der resten af livet. Han opførte også avlsbygninger til højskolen: i [[1869]] svinehus, i [[1871]] et østre udhus, i [[1872]] port og hjørnebygning, der forbandt de to bygninger, i [[1874]] lade med overetage og kælderrum og i [[1877]] – sammen med forlængelse af skolefløjen mod vest – kostald og overbygget forlængelse af lade og ishus<ref>På dette tidspunkt, hvor [[køleskab|køleteknikken]] kun var i sin vorden, betød "ishus" en bygning, hvor man opbevarede is eller sne fra vinteren for at bruge det til nedkøling af madvarer om sommeren. ''Den lille Salmonsen'', bind VI 1939.</ref>.
Historie Uddannelse Foreninger Organisationer Uddannelsesinstitutioner